Eduardus Thorndike
Eduardus Lee Thorndike (natus Williamsburgi in Massachusetta die 31 Augusti 1874; mortuus Montrose in Novo Eboraco die 9 Augusti 1949) fuit psychologus Americanus, qui paene omnem cursum vitae degit professor in Teachers College Universitatis Columbiae. Sua opera de psychologia comparativa et ratione discendi theoriam connectionismi amplificaverunt, et scientifica psychologiae educationalis fundamenta iacuerunt. Thorndike etiam quaestiones industriales solvit, sicut probationem conductorum. Socius collegii Corporationis Psychologicae, praeses Societatis Psychologicae Americanae anno 1912 fuit. Inspectio a Review of General Psychology anno 2002 edita Thorndike nonum a maximo psychologo saeculi vicensimi citato aestimavit. Theoriam discendi supplementalis et explicationem morum penitus affecit, suá lege effectús fundamentalem legum empiricarum formam in psychologia morum praebente. Sua opera in provinciá psychologiae morum educationem magnopere affecit, ubi lex effectús in classibus scholasticis magni adhuc aesitimatur. Pater quidem psychologiae educationalis late habetur.